**ОДОБРЯВАМ:…………………………**

*Министър на земеделието и храните*

**ПРОТОКОЛ**

Днес 20.11.2024 г. в 9.30 часа на основание чл.56м от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Цонка Гичева Стоянова - гл. експерт в ГД „ Аграрно развитие” в ОД “Земеделие” Добрич;

 2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Определена със Заповед № РД-04-140/19.11.2024 г. на директора на дирекция „АПФСДЧР“ в ОД “Земеделие” се събра във връзка с провеждането на търг с тайно наддаване по реда на чл.27, ал.8 от ЗСПЗЗ за поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване на основание Заповед № РД-04-106/14.10.2024 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 66/17.10.2024 г., информационното табло на Областна дирекция „Земеделие” - Добрич, всички Общински служби по Земеделие в област Добрич, Община Балчик, кметството на с. Дропла, общ. Балчик и на интернет страниците на МЗХ и ОД «Земеделие» Добрич.

В срок до 18.11.2024 г. (включително), определен със Заповед № РД-04-106/14.10.2024 г. на директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера от ПО-03-1 до ПО-03-2 включително от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| **Община** | **Землище** | **№ на имот** | **Площ/****Кв.м.** | **Начална****Цена/лева** | **Депозит** | **Разходи по чл.56ш от ППЗСПЗЗ /лв./** |
| Балчик | Дропла | 23769.501.334 | 3309 | 33453,00 | 3345,30 | 110,00 |

Началната тръжна цена на имота е определена по реда на чл. 56ж, ал. 2 от ППЗСПЗЗ.

 Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

 След като разгледа постъпилите заявления за участие в обявения търг с тайно наддаване за продажба на поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване комисията,

**КОНСТАТИРА:**

 **І.** В плик с **входящ № ПО-03-1,** подаден и вписан в 10.47 часа на 15.11.2024 г. в регистъра на Областна дирекция „Земеделие” – Добрич от  **„ГРИЙН АГРО БАЛЧИК“ ООД** от гр. Балчик, община Балчик, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 3345,30 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ, Протокол от 14.11.2024 г. от заседание от Общо събрание на съдружниците на „Грийн Агро Балчик“ ООД с взето решение за участие в търг за ПИ 23769.501.334, с. Дропла, общ. Балчик.

 Комисията установи, че внесения депозит отговаря на изискванията съгласно Заповед № РД-04-106/14.10.2024 г. на директора на Областна дирекция ”Земеделие” – Добрич, с което документите бяха приети от комисията за редовни.

 Предложената цена от кандидата за имот **№ 23769.501.334**, частна държавна собственост с площ от 3,309 дка, находящ се в землището на с. Дропла, общ. Балчик, обл. Добрич е в размер на **33 470,00 /тридесет и три хиляди четиристотин и седемдесет / лева.**

 **ІІ.** В плик с **входящ № ПО-03-2**, подаден и вписан в 10.49 часа на 15.11.2024 г. в регистъра на Областна дирекция „Земеделие” – Добрич от **Минко Василев Дончев** от гр. Балчик, комисията констатира наличието на 1 брой заявление, 1 брой платежно нареждане за внесен депозит по сметка на ОД” Земеделие” гр. Добрич в „УниКредит Булбанк” в размер на 3345,30 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ.

 Комисията установи, че внесения депозит отговаря на изискванията съгласно Заповед № РД-04-106/14.10.2024 г. на директора на Областна дирекция ”Земеделие” – Добрич, с което документите бяха приети от комисията за редовни.

 Предложената цена от кандидата за имот **№ 23769.501.334**, частна държавна собственост с площ от 3,309 дка, находящ се в землището на с. Дропла, общ. Балчик, обл. Добрич е в размер на **33 460,00 /тридесет и три хиляди четиристотин и шестдесет/ лева.**

След извършена проверка на подадените в Областна дирекция ”Земеделие” – Добрич, 2 броя заявления по образец съгласно чл.56к, ал.1 и 2 от ППЗСПЗЗ за участие в търга и въз основа на предложенията на кандидатите, комисията,

**Р Е Ш И:**

 **1. За имот 23769.501.334**, частна държавна собственост с площ от 3,309 дка, находящ се в Стопанския двор в землището на **с. Дропла**, община Балчик, област Добрич, с начална тръжна цена **33 453,00 лева, к**ласира **:**

 **На първо място - „ГРИЙН АГРО БАЛЧИК“ ООД,** с най-висока предложена цена от **33 470,00 /тридесет и три хиляди четиристотин и седемдесет /** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

 **На второ място – Минко Василев Дончев,** с предложена по-ниска цена от тази на първия заявител, а именно **33 460,00 /тридесет и три хиляди четиристотин и шестдесет/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

 Търгът приключи в 9:5­0 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/…………**

/ Веселин Овчаров /

**Членове: 1………/П/………………**  **2…………/П/…………….**

 **/** Цонка Стоянова / */*Славка Бобева-Кирова/